Fitarihana

Fitarihana 
Ny fitarihana dia fahaizana na fomba mitarika olona iray na vondron'olona ho amin'ny tanjona iray iraisana. Amin'ny teny anglisy dia antsoina hoe "leadershiphttps://fr.wikipedia.org/wiki/Leadership", izay midika koa hoe fahaiza-mitarika, mampahery, ary mitondra fanapahan-kevitra manan-danja.

Ny olona mitarika dia antsoina hoe mpitarika (leader). Izy no mitondra hevitra, manetsika ny hafa, mampirindra ny asa, ary mitarika amin'ny alalan'ny ohatra sy fanapahan-kevitra.

 Karazana Fitarihana 
Misy karazany maro ny fomba fitarihana, arakaraka ny fomba fanao sy ny toe-javatra:

 Fitarihana demokratika: Atomboka amin’ny fifampidinihana sy fanapahan-kevitra iraisana. Ny mpitarika dia mihaino sy mandray anjara amin'ny adihevitra.
 Fitarihana otokratika: Ny mpitarika no mandray fanapahan-kevitra rehetra, tsy dia manome sehatra amin'ny hafa.
 Fitarihana lasa ohatra (transformational leadership): Mpitarika manentana sy manova toe-tsaina ary mamporisika ny olona hanatratra tanjona ambony kokoa.
 Fitarihana amin'ny fanompoana (servant leadership): Mpitarika manolo-tena hanompo sy hanampy ny hafa alohan'ny hanatanterahany ny tanjony manokana.

 Toetra ilaina amin'ny mpitarika 

 Fahavononana hihaino
 Fahaiza-mandinika sy mandray fanapahan-kevitra
 Fahamarinana sy fahatokisana
 Fahaiza-manentana sy manampy ny hafa
 Fahaiza-mifandray amin’ny olona (communication)

 Fitarihana amin'ny kolontsaina malagasy 
Amin'ny kolontsaina Malagasy, ny fitarihana dia matetika mifandray amin’ny fomba amam-panao, fomba fiteny manaja, ary fahendrena. Ny mpanapaka na ray aman-dreny dia heverina ho mpitarika ara-tsosialy sy ara-piarahamonina. Ny fomba fitondra dia tsy voatery ho an-kery, fa amin'ny alalan'ny teny mandefitra sy fomba amam-panao eken'ny fiarahamonina.